Euroopan keskuspankin lausunto, annettu 24 päivänä marraskuuta 2000, Euroopan yhteisöjen komission pyynnöstä, joka koskee kahta komission asetusluonnosta (EY), joissa annetaan yksityiskohtaiset säännöt neuvoston asetuksen (EY) N:o 2494/95 soveltamisesta yhdenmukaistetussa kuluttajahintaindeksissä suoritettavan hinnanalennusten käsittelyn vähimmäisvaatimusten osalta sekä ostajan hintojen yhdenmukaistettuun kuluttajahintaindeksiin sisällyttämisen ajankohdan osalta (CON/00/27)



Virallinen lehti nro C 362 , 16/12/2000 s. 0012 - 0013



Euroopan keskuspankin lausunto, annettu 24 päivänä marraskuuta 2000, Euroopan yhteisöjen komission pyynnöstä, joka koskee kahta komission asetusluonnosta (EY), joissa annetaan yksityiskohtaiset säännöt neuvoston asetuksen (EY) N:o 2494/95 soveltamisesta yhdenmukaistetussa kuluttajahintaindeksissä suoritettavan hinnanalennusten käsittelyn vähimmäisvaatimusten osalta sekä ostajan hintojen yhdenmukaistettuun kuluttajahintaindeksiin sisällyttämisen ajankohdan osalta (CON/00/27) (2000/C 362/11) 1. Euroopan keskuspankki (EKP) vastaanotti 19 päivänä lokakuuta 2000 Euroopan komissiolta pyynnön antaa EKP:n lausunto kahdesta luonnoksesta komission asetuksiksi (EY), jotka koskevat yhdenmukaistetussa kuluttajahintaindeksissä (YKHI) suoritettavan hinnanalennusten käsittelyn vähimmäisvaatimuksia sekä ostajan hintojen yhdenmukaistettuun kuluttajahintaindeksiin sisällyttämisen ajankohtaa. 2. EKP:n toimivallan antama lausunto perustuu Euroopan yhteisön perustamissopimuksen 105 artiklan 4 kohtaan sekä yhdenmukaistetuista kuluttajahintaindekseistä 23 päivänä lokakuuta 1995 annetun neuvoston asetuksen (EY) N:o 2494/95 5 artiklan 3 kohtaan. Tämän EKP:n lausunnon on EKP:n työjärjestyksen 17.5 artiklan ensimmäisen virkkeen mukaisesti antanut EKP:n neuvosto. I. Hinnnanalennusten käsittelyn vähimmäisvaatimuksia koskeva asetusluonnos 3. Asetusluonnoksen tavoitteena on asettaa vähimmäisvaatimukset hinnanalennusten käsittelylle YKHI:ssä. Väliaikaiset hinnanalennukset, kuten kesä- ja talvikauden alennusmyynnit, saattavat vaikuttaa merkittävästi kyseisen kauden indeksilukemiin, ja erot niiden käsittelyssä saattavat vaikuttaa YKHI:n vertailukelpoisuuteen. 4. Asetusluonnoksessa määritellään ehdot, joiden mukaisesti hinnanalennusten on määrä näkyä YKHI:ssä (hinnanalennukset liittyvät yksittäisten tuotteiden hankintaan, eivät ole syrjiviä ja ne ovat ostajan tiedossa kaupantekohetkellä; 2 artikla). Siinä määritellään myös ehdot, joiden vallitessa asetuksen soveltaminen vaatii myös aikaisempien indeksilukujen tarkistamista (indeksin vuosimuutos on enemmän kuin yhden prosenttiyksikön kymmenys; 6 artiklan 1 kohta). EKP suhtautuu näihin ehdotuksiin myönteisesti. 5. Asetusluonnoksessa ei määritellä, onko hinnanalennusten katettava tietty aikaväli, jotta ne voidaan ottaa huomioon YKHI:n laskemisessa. EKP kehottaa Eurostatia varmistamaan hinnanalennuksia koskevien säännösten soveltamisen täyden vertailukelpoisuuden. 6. EKP suhtautuu myönteisesti myös 6 artiklan 2 kohdan vaatimukseen, jonka mukaan YKHI:n tarkistamisesta annetaan tulevaisuudessa yleiset säännökset. II. Ostajan hintojen YKHI:in sisällyttämisen ajankohtaa koskeva asetusluonnos 7. Asetusluonnoksen tavoitteena on yhdenmukaistaa hintojen YKHI:in sisällyttämisen ajoitusta. Tämä on tärkeää erityisesti silloin, kun ostoajankohta ja maksu-, toimitus- ja kulutusajankohta eroavat toisistaan. 8. Tavarakaupan osalta asetusluonnoksessa edellytetään, että hinnat sisällytetään YKHI:in sen kuukauden aikana, jolloin kyseinen hinta on voimassa ja tavara on kuluttajan ostettavissa, riippumatta maksu-, toimitus- ja kulutusajankohdasta. EKP suhtautuu ehdotukseen myönteisesti. 9. Palvelujen osalta asetusluonnoksessa edellytetään, että hinnat sisällytetään YKHI:n sen kuukauden aikana, jolloin palvelun kuluttaminen voi alkaa. Tämä voi olla myöhemmin kuin se ajankohta, jolloin palvelun tarjoaja ilmoittaa hinnan (hinnanmuutoksen) tai jolloin siitä sovitaan palvelun tarjoajan ja kuluttajan kesken, eikä se ole käsitteellisesti täysin yhdenmukainen tavarakaupan kohteluun ehdotetun järjestelmän kanssa. Se voi kuitenkin käytännössä johtaa avoimempaan ja ymmärrettävämpään lopputulokseen kuin muut vaihtoehdot. Sitä paitsi ehdotettu sääntö on useimpien jäsenvaltioiden tämänhetkisen käytännön mukainen. Näin ollen EKP voi hyväksyä ehdotuksen. 10. Tämä EKP:n lausunto julkaistaan Euroopan yhteisöjen virallisessa lehdessä. Annettu Frankfurt am Mainissa 24 päivänä marraskuuta 2000. EKP:n puheenjohtaja Willem F. Duisenberg